open-index/open-wikipedia-markdown huggingface dataset:
Πέτρος Καπαγέρωφ

Ο **Πέτρος Καπαγέρωφ** (Πειραιάς, 12 Φεβρουαρίου 1941 - Πειραιάς, 6 Δεκεμβρίου 2002) ήταν Έλληνας αθλητικός παράγοντας στον χώρο της καλαθοσφαίρισης.

Γεννήθηκε το 1941 και τελείωσε το Α' Γυμνάσιο Πειραιά (Ιωνίδειος). Συνέχισε τις σπουδές του στο Πανεπιστήμιο Αθηνών, όπου τελείωσε τη Μαθηματική Σχολή. Στα φοιτητικά του χρόνια ανέπτυξε έντονη αντιστασιακή δράση κατά του δικτατορικού καθεστώτος. Συνελήφθη και φυλακίστηκε για 4,5 χρόνια, αρνούμενος την οποιαδήποτε παραχώρηση στις αξίες, τις αρχές και τις θέσεις που πιστά υπηρετούσε. Υπήρξε τακτικό μέλος του ιστορικού σωματείου του Πειραϊκού Συνδέσμου, επιδεικνύοντας σημαντική δραστηριότητα αρχικά ως αθλητής στην ομάδα μπάσκετ του Πειραϊκού Συνδέσμου (ήταν συναθλητής με τον Γιώργο Βασιλακόπουλο, τον Κώστα Δήμου και τον Βασίλη Μουζακιώτη) και εν συνεχεία (το 1966) ως διοικητικός παράγοντας της ομάδας.

Το 1975 εκλέγεται μέλος του Διοικητικού Συμβουλίου της Ελληνικής Ομοσπονδίας Καλαθοσφαίρισης. Στη συνέχεια, αναλαμβάνει την θέση του Προέδρου της Επιτροπής Ορισμού Διαιτησίας. Η πολύ μεγάλη προσφορά του και οι αναμφισβήτητες ικανότητές του τον φέρνουν στην θέση του Προέδρου Επιτροπής Εθνικών Ομάδων, που οδήγησε μαζί με τον Κώστα Πολίτη και τον Ευθύμη Κιουμουρτζόγλου στον θρίαμβο της κατάκτησης της πρώτης θέσης στο 25ο ΕΥΡΟΜΠΑΣΚΕΤ ΑΝΔΡΩΝ το 1987, στο Στάδιο Ειρήνης και Φιλίας. Ως υπεύθυνος των Εθνικών ομάδων, υπήρξε ο θεμελιωτής του Αναπτυξιακού Προγράμματος της Ελληνικής Ομοσπονδίας Καλαθοσφαίρισης, που δημιούργησε σωρεία ταλέντων στο Ελληνικό μπάσκετ.

Το 1995 εκλέγεται Γενικός Γραμματέας της Ελληνικής Ομοσπονδίας Καλαθοσφαίρισης (διαδεχόμενος τον Γιώργο Βασιλακόπουλο, που ανέλαβε την θέση του Προέδρου της Ομοσπονδίας).

Το 1995 ιδρύει την Ένωση Σωματείων Καλαθοσφαίρισης Νότιας Αττικής (Ε.Σ.ΚΑ.Ν.Α.), ενώ τον Ιούνιο του 2002, μετά την εκλογή του Γιώργου Βασιλακόπουλου ως Προέδρου της FIBA EUROPE , ο Πέτρος Καπαγέρωφ αναλαμβάνει την θέση του Προέδρου της Ελληνικής Ομοσπονδίας Καλαθοσφαίρισης.

Έφυγε από την ζωή τον Δεκέμβριο του 2002 στο Τζάννειο Νοσοκομείο του Πειραιά λόγω πνευμονικού οιδήματος.

Το Εθνικό Κλειστό Κολυμβητήριο Πειραιά (γνωστό και ως Παπαστράτειο Κολυμβητήριο Πειραιά) φέρει το όνομά του.

Κατηγορία:Καλαθοσφαίριση στην Ελλάδα
Αχίλλεια η παράλιος

Η **αχίλλεια η παράλιος** (*Achillea maritima*) ή **Ώτανθος ο παράλιος** (*Otanthus maritimus*), με κοινή ονομασία **βαμβατσίδα**, ανήκει στην οικογένεια Asteraceae (Αστεροειδή) που χαρακτηρίζεται από το ότι τα άνθη είναι τοποθετημένα σε χαρακτηριστικές ταξιανθίες, που ονομάζονται κεφάλια, όπου κάθε κεφάλιο αποτελείται από πολλά μικρά ανθίδια. 

## Γεωγραφική κατανομή
Ο Ώτανθος ο παράλιος αποτελεί χαρακτηριστικό είδος των αμμοθινών των ακτών της Μεσογείου και του Ατλαντικού μέχρι την ΒΔ. Ιρλανδία, το οποίο κατανέμεται επίσης σε όλες τις αμμώδεις ακτές στην Ελλάδα. 

## Οικολογία
Τα είδη των αμμοθινών είναι πολύ καλά προσαρμοσμένα στις δύσκολες περιβαλλοντικές συνθήκες που επικρατούν στους αμμόλοφους. Συνήθως, είναι φυτά ανθεκτικά στην έλλειψη υγρασίας, ειδικά κατά το θέρος και έχουν πολύ εκτεταμένες και βαθιές ρίζες ώστε να συγκρατούν το έδαφος και να  φθάνουν στο επίπεδο του υδροφόρου ορίζοντα. Δυστυχώς όμως, τα σημεία που αναπτύσσονται, αποτελούν και τα σημεία που επισκέπτονται και δραστηριοποιούνται οι λουόμενοι το καλοκαίρι, με αποτέλεσμα να απειλούνται όλο και περισσότερο.

## Περιγραφή φυτού
Είναι φυτό αρωματικό που χαρακτηρίζεται από τα εναλλασσόμενα, επιφυή, πυκνά καλυμμένα με λευκό βαμβακώδες έριο φύλλα. Τα ανθίδια είναι όλα σωληνοειδή και κίτρινα και ανθίζει από τα μέσα Ιουνίου μέχρι νωρίς τον Αύγουστο.

## Παραπομπές


## Πηγές
*Παπιομύτογλου Β. 2006, Αγριολούλουδα της Ελλάδας.

*Φυτολογία 2006, Εκδοτική Αθηνών.

*Lafranchis T. & Sfikas G. 2001, Flowers of Greece (Vol. II).

*Pignatti S. 1982, Flora d’ Italia (Vol. III)

*Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

*Tutin et al. 2005, Flora Europaea Vol 4, Cambridge University Press

## Εξωτερικοί σύνδεσμοι
* http://portal.cybertaxonomy.org/flora-greece/cdm_dataportal/taxon/0dcf777f-431c-4331-8091-3d5eb3cbadce/synonymy?highlite=e4d418eb-e7de-4e13-b9a2-3631c6c52cac&acceptedFor=e4d418eb-e7de-4e13-b9a2-3631c6c52cac#e4d418eb-e7de-4e13-b9a2-3631c6c52cac
* http://euromed.luomus.fi/euromed_map.php?taxon=288339&size=medium

Κατηγορία:Ελληνική χλωρίδα
Κατηγορία:Αστεροειδή
Άλλιο το φοβοειδές

Το **άλλιο το φοβοειδές** (*Allium paniculatum*), ανήκει στην οικογένεια Liliaceae και αποτελεί είδος που κατανέμεται στην περιοχή της Μεσογείου και στην Ανατολική Ευρώπη. Απαντά σ’ όλη την ηπειρωτική Ελλάδα, στην Εύβοια, την Κρήτη και στα νησιά του Ανατολικού Αιγαίου, σε ξηρά λιβάδια και σε θέσεις με ανθρωπογενή επιβάρυνση, μεταξύ 0-750μ. Διακρίνεται από τα υπόλοιπα είδη του γένους *Allium* από τις 2 σπάθες μεγαλύτερες από το σκιάδιο. Τα άνθη 4-7 mm, είναι υπόλευκα, ρόδινα ή καφετί, οι στήμονες είναι ισομήκεις με τα τέπαλα και οι ανθήρες κίτρινοι. Ανθίζει Ιούνιο-Αύγουστο.

## Πηγές
*Φυτολογία 2006, Εκδοτική Αθηνών.

*Krigas, N., Lagiou, E., Hanlidou, E. & Kokkini, S., 1999: The vascular flora of the Byzantine Walls of Thessaloniki (N Greece). — Willdenowia 29: 77–94

*Lafranchis T. & Sfikas G. 2001, Flowers of Greece (Vol. II)

*Pignatti S. 1982, Flora d’ Italia (Vol. III)

*Tutin et al. 2005, Flora Europaea Vol 5, Cambridge University Press

## Παραπομπές


Κατηγορία:Ελληνική χλωρίδα
Κατηγορία:Λειριοειδή
Ευρωπαϊκό Πρωτάθλημα Πήλινου Στόχου 1957

Το **Ευρωπαϊκό Πρωτάθλημα Πήλινου Στόχου 1957** ήταν η 2η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Παρίσι, στη Γαλλία. Για πρώτη φορά έλαβαν μέρος γυναίκες. Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά).Συμμετείχαν και χώρες εκτός της Ευρώπης όπως ο Λίβανος και οι Ηνωμένες Πολιτείες.

Στον πίνακα των μεταλλίων την πρώτη θέση κατέκτησε η Γαλλία με 4 χρυσά μετάλλια. Ο Λίβανος κέρδισε τη δεύτερη θέση με 2 χρυσά μετάλλια. Την τρίτη θέση κατέκτησε η Ιταλία με 2 αργυρά μετάλλια και 3 συνολικά.

## Αποτελέσματα
### Άνδρες

### Γυναίκες

## Πίνακας μεταλλίων

## Παραπομπές


1957
Κατηγορία:Αθλητισμός στο Παρίσι
Κατηγορία:Σκοποβολή το 1957
Ντομένικο Καπριόλι

[μικρογραφία| Ντομένικο Καπριόλι, ''Αυτοπροσωπογραφία'', 1512, Λάδι σε καμβά, 117 x 85 εκ., [Ερμιτάζ|Μουσείο Ερμιτάζ]]
**Ο Ντομένικο Καπριόλι ή Καπριόλο** (ιταλ.: Domenico Capriolo, 1494-1528) ήταν Ιταλός ζωγράφος γεννημένος στο Τρεβίζο το 1494. Δημιούργησε πορτρέτα με το ύφος του Τζορτζόνε.

Αρχικά εργάστηκε στο εργαστήριο του πεθερού του, Πιερ Μαρία Πεννάκκι (Pier Maria Pennacchi) και στη συνέχεια ανέπτυξε το δικό του ύφος, πλησιάζοντας τον τρόπο του Πάλμα Βέκκιο. Μερικά από τα έργα του είναι υπογεγραμμένα και χρονολογημένα. Μεταξύ των έργων του είναι η *λατρεία των βοσκών* (1518), που σήμερα βρίσκεται στα Μουσεία των Πόλεων του Τρεβίζο και στο *Πορτρέτο του Lelio Torelli* (1528), εμπνευσμένο από το ύφος του Λορέντσο Λόττο.

Πέθανε δολοφονημένος από τον πατριό του.

## Δείτε επίσης
* Κατάλογος Ιταλών ζωγράφων

## Βιβλιογραφικές αναφορές
* 
* 

## Παραπομπές


Κατηγορία:Ιταλοί ζωγράφοι του 16ου αιώνα
Ραφαέλλο Μποττιτσίνι

[μικρογραφία|300x300εσ| ''Γέννηση με τους Αγίους Μαρτίνο και Βαρβάρα'', 1512 Αγία Πετρούπολη, [Ερμιτάζ|Μουσείο Ερμιτάζ]]
**Ο Ραφαέλλο Μποττιτσίνι** (ιταλ.:*Raffaello Botticini*, 1474 &ndash; μετά το 1520) ήταν Ιταλός αναγεννησιακός ζωγράφος που δραστηριοποιήθηκε στη Φλωρεντία και τα περίχωρά της.

Ο Ραφαέλλο εκπαιδεύτηκε από τον πατέρα του, τον περισσότερο διάσημο Φραντσέσκο Μποττιτσίνι, του οποίου το εργαστήριο κληρονόμησε. *Το Σκηνή του Μυστηρίου* για την κολλεγιακή εκκλησία του Αγίου Ανδρέα στο Έμπολι, που παραγγέλθηκε στον Φραντσέσκο το 1484, παραδόθηκε το 1491 και ολοκληρώθηκε από τον Ραφαέλλο το 1504. Αυτός ο πίνακας βρίσκεται σήμερα στο γειτονικό μουσείο της εκκλησίας. Ο Ραφαέλλο ζωγράφισε και άλλες εικόνες για διάφορες εκκλησίες στο Έμπολι, όπως δύο πάνελ του *[[Ιερώνυμος|Αγίου Ιερώνυμου]]* και του *[[Άγιος Σεβαστιανός|Αγίου Σεβαστιανού]] με* ημερομηνία 1500 (τώρα επίσης στο κολλεγιακό μουσείο) και ένα ρετάμπλ της *Πιετά* (1508) για το εκκλησάκι του "Compagnia della Veste Nera", που καταστράφηκε το 1944.  Αυτά τα πάνελ δείχνουν την ισχυρή επιρροή του πατέρα του Ραφαέλλο καθώς και του Ντομένικο Γκιρλαντάιο και των μαθητών του, Μπαστιάνο Μαϊνάρντι και Φραντσέσκο Γκρανάτσι (Francesco Granacci).

Άλλα έργα του Ραφαέλλο περιλαμβάνουν περίπου δώδεκα πίνακες της Παναγίας και του Βρέφους. Μερικά από τα μετέπειτα ρετάμπλ του περιλαμβάνουν τη *Γέννηση με τους Αγίους Μαρτίνο και Βαρβάρα* (1512) για την εκκλησία των ομωνυμων Αγίων στο Καστελφράνκο ντι Σόττο (σήμερα στην Αγία Πετρούπολη, Μουσείο Ερμιτάζ), ο *Ευαγγελισμός με τους Αγίους Ανδρέα και Φραγκίσκο* (1513) για τον Σαν Σαλβατόρε στο Φουτσέκκιο (σήμερα στο Δημοτικό Μουσείο της πόλης)  και τη χρονολογημένη *Παναγία και Βρέφος με τους Αγίους Πέτρο,* *Ματθαίο, Ιούστο και Ιωάννη τον Βαπτιστή* για την εκκλησία των Αγίων Μαρτίνου και Γιούστου στο Λουκάρδο, στο δήμο Μοντεσπερτόλι (Montespertoli) ( *in situ* ).

Ο Ραφαέλλο απεβίωσε σε άγνωστη χρονολογία, αλλά μετά το 1520.

## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφικές αναφορές
* Zeri, Federico. "Raffaello Botticini," *Gazzette des Beaux-Arts*, LXXII (1968): σελ. 159-170.
* Proto Pisani, Rosanna Caterina, εκδ. *Museo della Collegiata di Sant'Andrea di Empoli* (από τη σειρά "Piccoli Grandi Musei"). Φλωρεντία: Polistampa, 2006.
* Proto Pisani, Rosanna Caterina and Nesi, Alessandro, εκδόσεις. *Museo d'Arte Sacra di Montepsertoli* (από τη σειρά "Μικρά μεγάλα μουσεία"). Φλωρεντία, Polistampa, 1995.

Κατηγορία:Ιταλοί ζωγράφοι του 15ου αιώνα
Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης
Κάτσπερ Κοζουόφσκι (ποδοσφαιριστής)

Ο **Κάτσπερ Σίμον Κοζουόφσκι** (πολωνικά: *Kacper Szymon Kozłowski*) (16 Οκτωβρίου 2003) είναι Πολωνός επαγγελματίας ποδοσφαιριστής, ο οποίος αγωνίζεται ως μέσος για τη Μπράιτον εντ Χόουβ Άλμπιον.

## Σταδιοδρομία σε συλλόγους
Ο Κοζουόφσκι ξεκίνησε την ποδοσφαιρική σταδιοδρομία του από τις ακαδημίες της Μπάουτικ Κοσάλιν, πριν μεταπηδήσει σε εκείνες της Πόγκον Στσέτσιν. Έκανε το ντεμπούτο στην πρώτη ομάδα της Πόγκον Στσέτσιν στην Εκστρακλάσα τη σεζόν 2018-19.

Στις 5 Ιανουαρίου 2022, μεταγράφηκε στην Μπράιτον εντ Χόουβ Άλμπιον της Πρέμιερ Λιγκ, όπου δόθηκε αμέσως δανεικός στην βελγική Ρουαγιάλ Ουνιόν Σαιν-Ζιλουάζ για το υπόλοιπο της σεζόν.

## Εθνική ομάδα
Ο Κοζουόφσκι έχει αγωνιστεί για τις «μικρές» εθνικές Πολωνίας Κ15, Κ17, Κ19 και Κ21.

Στις 19 Ιουνίου 2021, ο Κοζουόφσκι έπαιξε με την Πολωνία στο Ευρωπαϊκό Πρωτάθλημα του 2020, στην ισοπαλία με 1-1 εναντίον της Ισπανίας για τη φάση ομίλων και έγινε ο νεότερος παίκτης οποιασδήποτε εθνικότητας που αγωνίστηκε σε ένα Ευρωπαϊκό Πρωτάθλημα, σε ηλικία 17 ετών και 246 ημερών, σπάζοντας το προηγούμενο ρεκόρ του Τζουντ Μπέλινγκχαμ, ο οποίος έπαιξε στην ίδια διοργάνωση εκείνη τη χρονιά.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Πολωνοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πολωνίας Κ15
Κατηγορία:Ποδοσφαιριστές Εθνικής Πολωνίας Κ17
Κατηγορία:Ποδοσφαιριστές Εθνικής Πολωνίας Κ19
Κατηγορία:Ποδοσφαιριστές Εθνικής Πολωνίας Κ21
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Πόγκον Στσέτσιν
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Ρουαγιάλ Ουνιόν Σαιν-Ζιλουάζ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Πολωνοί ποδοσφαιριστές στο εξωτερικό
Ευρωπαϊκό Πρωτάθλημα Πήλινου Στόχου 1958

Το **Ευρωπαϊκό Πρωτάθλημα Πήλινου Στόχου 1958** ήταν η 3η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στη Γενεύη, στην Ελβετία τέλη Ιουνίου με αρχές Ιουλίου. Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Έλαβαν μέρος αθλητές πάνω από 10 χώρες. Συμμετείχαν και χώρες εκτός της Ευρώπης όπως η Αίγυπτος και οι Ηνωμένες Πολιτείες.

Στον πίνακα των μεταλλίων την πρώτη θέση κατέκτησε η Γαλλία με 1 χρυσό μετάλλιο και 8 συνολικά. Η Ιταλία και οι Ηνωμένες Πολιτείες κέρδισαν τη δεύτερη θέση με 1 χρυσό μετάλλιο και 2 συνολικά έκαστη.

## Αποτελέσματα
### Άνδρες

### Γυναίκες

## Πίνακας μεταλλίων

## Μετέχουσες χώρες
Στο πρωτάθλημα αγωνίστηκαν αθλητές πάνω από 10 χώρες.

## Αποτελέσματα ανδρών
### Τραπ
Η τελική βαθμολογία.

## Παραπομπές


1958
Κατηγορία:Αθλητισμός στην Ελβετία
Κατηγορία:Σκοποβολή το 1958
Πιέρ Κουντέ

Ο **Πιέρ Κουντέ Μαλόνγκ** (γαλλικά: *Pierre Kunde Malong*) (26 Ιουλίου 1995) είναι Καμερουνέζος επαγγελματίας ποδοσφαιριστής, ο οποίος αγωνίζεται ως μέσος για τον Ατρόμητο Αθηνών με δανεισμό απο τον Ολυμπιακό.

## Σταδιοδρομία σε συλλόγους
Ο Κουντέ ξεκίνησε την ποδοσφαιρική σταδιοδρομία του στην ισπανική Αλκοβέντας ΚΦ, με την οποία έκανε το ντεμπούτο του στην πρώτη ομάδα στις 11 Νοεμβρίου 2012, ξεκινώντας βασικός στην εντός έδρα νίκη με 2-0 επί της ΕΦ Περίσο. Σημείωσε το πρώτο του γκολ στις 3 Μαρτίου, στη νίκη με 2-0 επί της Ατλέτικο Λεόνες ντε Καστίγια.

Το 2013, ο Κουντέ εντάχθηκε στην Ατλέτικο Μαδρίτης, όπου αγωνίστηκε στην ομάδα νέων της. Το επόμενο έτος, προήχθη στην Ατλέτικο Μαδρίτης Β στη Σεγούντα Ντιβισιόν Β, όπου αμέσως έγινε βασικός παίκτης, όμως η ομάδα υποβιβάστηκε στην πρώτη του σεζόν.

Στις 21 Ιουλίου 2016, δόθηκε με μονοετή δανεισμό στην στην Εξτρεμαδούρα ΟΝ, στην τρίτη κατηγορία. Σημείωσε 11 γκολ (ρεκόρ καριέρας) κατά τη διάρκεια της σεζόν.

Στις 25 Ιουλίου 2017, ο Κουντέ εντάχθηκε με μονοετή δανεισμό στη Γρανάδα ΚΦ, η οποία μόλις είχε υποβιβαστεί στη Σεγούντα Ντιβισιόν. Έκανε το επαγγελματικό του ντεμπούτο στις 20 Αυγούστου, ερχόμενος ως αλλαγή, στην ισοπαλία με 0-0 εναντίον της Αλμπαθέτε Μπαλομπιέ.

Ο Κουντέ σημείωσε το πρώτο του επαγγελματικό γκολ στις 8 Οκτωβρίου 2017, στη νίκη με 2-0 επί της Κλουμπ Ντεπορτίβο Λούγο.

Στις 6 Ιουλίου 2018, ο Κουντέ μεταγράφηκε στην γερμανική 1. ΦΣΦ Μάιντς 05, με την οποία υπέγραψε τετραετές συμβόλαιο.

Στις 23 Ιουνίου 2021, υπέγραψε τριετές συμβόλαιο με τον Ολυμπιακό, με μεταγραφή από τη Μάιντς.

## Εθνική ομάδα
Ο Κουντέ εκπροσώπησε το Καμερούν στις εθνικές ομάδες U18 και U23, με την τελευταία στους Ισλαμικούς Αγώνες Αλληλεγγύης 2017. Έκανε το ντεμπούτο του με την Εθνική Καμερούν ανδρών στις 27 Μαΐου 2018, ξεκινώντας στην φιλική ήττα με 0-1 εναντίον της Μπουρκίνα Φάσο.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com
* 

Κατηγορία:Καμερουνέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Καμερούν U23
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Εξτρεμαδούρα ΟΝ
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές 1. ΦΣΦ Μάιντς 05
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές ΦφΛ Μπόχουμ
Κατηγορία:Ποδοσφαιριστές Ατρόμητου Αθηνών
Αντόνιο Κάμπι

[μικρογραφία| Τοιχογραφία του Κάμπι στην εκκλησία του Αγίου Σιγισμούνδου της [Κρεμόνα]]
μικρογραφία| ''Άγιος Ιερόλαμος'' (1563)
**Ο Αντόνιο Κάμπι** (ιταλ.: Antonio Campi, περ. 1522 &#x2013; 1587) ήταν Ιταλός ζωγράφος της Αναγέννησης .

Γεννήθηκε στην Κρεμόνα. Το ύφος του συγχωνεύει το λομβαρδικό με το μανιεριστικό ύφος. Στην Κρεμόνα, η εκτεταμένη οικογένειά του ήταν η ιδρύτρια της σχολής ζωγραφικής της Κρεμόνας. Ο Τζούλιο Κάμπι και ο Αντόνιο Κάμπι ήταν ετεροθαλή αδέλφια, ενώ ο Βιντσέντσο Κάμπι ήταν κανονικός αδελφός του. Ο Μπερναρντίνο Κάμπι μπορεί να ήταν συγγενής. Όλοι είχαν δραστηριοποιηθεί ως ζωγράφοι. Μεταξύ των μαθητών του Αντόνιο ήταν οι Γκαλεάτσο Γκιντόνι (Galeazzo Ghidoni), Ιππολίτο Στόρτο (Ippolito Storto), Τζοβάννι Μπαττίστα Μπελλιμπόνι (Giovanni Battista Belliboni) και Τζοβάννι Πάολο Φοντούλο (Giovanni Paolo Fondulo).

## Μερική ανθολογία έργων
* *Το μυστήριο του πάθους του Χριστού*, http://cartelen.louvre.fr/cartelen/visite?srv=car_not_frame&idNotice=14259
* *Gaius Mucius Scaevola* (σχέδιο του Ρωμαίου που εθελοντικά βάζει το χέρι του στη φωτιά), https://web.archive.org/web/20110604120553/http://collectionsonline.lacma.org/mwebcgi/mweb.exe?request=record&id=67807&type=101
* *Παναγία και Βρέφος με Αγίους*
* *Άγιος Γυρόλαμος* (1563)
* *Το μαρτύριο του Αγίου Λαυρεντίου* (1581)
* *Γυμνή γυναίκα* (σχέδιο)
* *Μελέτες προσώπου και ποδιού μιας γριάς* (σχέδιο)
* *Francesco Sfondrati* (σχέδιο)

## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφικές αναφορές
*  
* Roberto Longhi, *Un “San Sebastiano” di Antonio Campi*, στο “Paragone”, 87, 1957, σελ.&nbsp;66–67.
* Birgit Shell, *Antonio Campi*, Πανεπιστήμιο του Χάρβαρντ, 1978.
* Γ. Μπόρα, στο *I Campi.* *Cultura artistica cremonese del 500*, επιμέλεια M. Gregori, Milano, 1985, σελ.&nbsp;181–196
* 
* Marco Tanzi, *Cremona 1560-1570: novità sui Campi*, στο "Bollettino d'Arte", 83, 1994, tav. ΙΙ.
* Marco Tanzi, *I Campi*, 5 Continents Editions, 2004.
* Marco Tanzi, *Un San Girolamo di Antonio Campi*, Altomani & Sons ed., Milano, 2008 ( ).

## Εξωτερικοί σύνδεσμοι
* Campi's illustrations for ''Cremona fidelissima''
* 

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης
Συμμετοχή της Γερμανίας στη Junior Eurovision

Η **Γερμανία** συμμετείχε για πρώτη φορά **στον Παιδικό Διαγωνισμό Τραγουδιού Eurovision** στην 18η έκδοση του Διαγωνισμού στη Βαρσοβία της Πολωνίας το 2020.

## Ιστορικό
Η Γερμανία είχε επιχειρήσει να συμμετάσχει στον Διαγωνισμό του 2003 στην Κοπεγχάγη ωστόσο αποχώρησε. Επίσης, επρόκειτο να συμμετέχει και στον Διαγωνισμό του 2004 στο Lillehammer ωστόσο ακύρωσαν ξανά τη συμμετοχή τους. Ο Εθνικός τηλεοπτικός φορέας NDR μετέδωσε τους διαγωνισμούς των ετών 2003, 2015 και 2016. 

Τον Δεκέμβριο του 2019, η KiKA επιβεβαίωσε ότι μια αντιπροσωπεία του ραδιοτηλεοπτικού οργανισμού και της NDR παρευρέθηκε στο διαγωνισμό 2019 στο Gliwice της Πολωνίας για να ζήσει τον διαγωνισμό ως μέρος του κοινού. Τονίστηκε ότι δεν έχει ακόμη ληφθεί απόφαση σχετικά με το εάν η Γερμανία θα συμμετάσχει το επόμενο έτος ή όχι, αν και υπήρξαν στενές συζητήσεις με την EBU. 

Στις 8 Ιουλίου 2020, η KiKA επιβεβαίωσε ότι μια αντιπροσωπεία από τους ραδιοτηλεοπτικούς φορείς NDR και ZDF θα συμμετάσχει για πρώτη φορά στο διαγωνισμό 2020 στη Βαρσοβία . Ο πρώτος εκπρόσωπός τους, η Susan Oseloff, τερμάτισε στην τελευταία θέση κατά τη διάρκεια του τελικού στις 29 Νοεμβρίου 2020, σημειώνοντας 66 πόντους. 

Τον Φεβρουάριο του 2021, η Γερμανία ανακοίνωσε πως θα συμμετάσχει στον Διαγωνισμό του 2021 στο Παρίσι.

## Συμμετοχές

## Μετάδοση του Διαγωνισμού

## Σημειώσεις και παραπομπές
### Σημειώσεις

### Παραπομπές

Κατηγορία:Eurovision
Κατηγορία:Διαγωνισμός Παιδικού Τραγουδιού Eurovision
Ευρωπαϊκό Πρωτάθλημα Πήλινου Στόχου 1959

Το **Ευρωπαϊκό Πρωτάθλημα Πήλινου Στόχου 1959** ήταν η 4η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Τορίνο, στην Ιταλία.Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά).

Στον πίνακα των μεταλλίων την πρώτη θέση κατέκτησε η Σοβιετική Ένωση με 2 χρυσά μετάλλια και 3 συνολικά. Η Ιταλία κέρδισε τη δεύτερη θέση με 1 χρυσό μετάλλιο και 2 συνολικά. Την τρίτη θέση κατέκτησε η Μεγάλη Βρετανία με 1 χρυσό μετάλλιο και 3 συνολικά.

## Αποτελέσματα
### Άνδρες

### Γυναίκες

## Πίνακας μεταλλίων

## Αποτελέσματα ανδρών
### Τραπ
Ακολουθούν οι βαθμολογίες μετά τις έξι σειρές βολών και η τελική βαθμολογία.

### Τραπ ομαδικό
Ακολουθούν οι βαθμολογίες.

## Παραπομπές


1959
Κατηγορία:Αθλητισμός στην Ιταλία
Κατηγορία:Σκοποβολή το 1959
Πολύευκτος

Το αρχαίας ελληνικής προελεύσεως όνομα **Πολύευκτος** ή **Πολυεύκτης** μπορεί να αναφέρεται σε κάποιο από τα παρακάτω πρόσωπα ή έργα:

## Χριστιανοί άγιοι
* Πολύευκτος Μελιτηνής (3ος αι. μ.Χ.), εορτάζεται στις 9 Ιανουαρίου
* Πατριάρχης Πολύευκτος Κωνσταντινουπόλεως (θάν. 970), εορτ. 5 Φεβρουαρίου

## Διάφορα πρόσωπα
* Αρχαίος Έλληνας γλύπτης που άκμασε περί το 300 π.Χ., γνωστός μόνο από τον ανδριάντα του «Δημοσθένη του Πολυεύκτου»
* Μητροπολίτης Ανέων Πολύευκτος, κατά κόσμο **Κωνσταντίνος Φινφίνης** (1912-1988)

## Διάφορα έργα
* Ναός του Αγίου Πολυεύκτου, σημαντικό αρχιτεκτονικό έργο στην Κωνσταντινούπολη (524-527 μ.Χ.)
* *[[Πολυεύκτης (δράμα)|Πολυεύκτης]]* (1642), τραγωδία του Κορνηλίου, εμπνευσμένη από τον Πολύευκτο Μελιτηνής
* *Πολυεύκτης* (1679), χορόδραμα του Μαρκ-Αντουάν Σαρπαντιέ
* *[[Πολύευκτος (Ντονιτσέτι)|Πολύευκτος]]* (1838), όπερα του Ντονιτσέτι (στα ιταλικά: *Poliuto*)

* *Πολυεύκτης* (1878), όπερα του Σαρλ Γκουνό, διασκευή της τραγωδίας του Κορνηλίου
* *Πολυεύκτης* (1891-1892), ουβερτούρα του Πωλ Ντυκά
Δήμος Σάμης (1999 - 2010)

[μικρογραφία|[Σάμη]]
[μικρογραφία|[Σάμη]]
Ο **Δήμος Σάμης (1999 - 2010)**, λειτούργησε από το 1999 μέχρι το 2010. Δημιουργήθηκε το 1997 με το Σχέδιο «Καποδίστριας» και το 2010 με το Πρόγραμμα «Καλλικράτης», προσαρτήθηκε στο Δήμο Κεφαλονιάς, ως Δημοτική Ενότητα Σάμης. Το 2019 με τη διάσπαση του Δήμου Κεφαλονιάς, επανασυστάθηκε ο Δήμος Σάμης,**** αποτελούμενος από τη Δημοτική Ενότητα Σάμης, τη Δημοτική Ενότητα Ερίσου και τη Δημοτική Ενότητα Πυλαρέων. Επίσης αποσπάστηκε η Κοινότητα Αγίου Νικολάου, από τη Δημοτική Ενότητα Ελειού - Προνών και προσαρτήθηκε στη Δημοτική Ενότητα Σάμης.

## Διοικητική διαίρεση

### Δήμος Σάμης (1999 - 2010)

## Διατελέσαντες Δήμαρχοι

## Εξωτερικοί σύνδεσμοι

* Διοικητικές μεταβολές - Δήμος Σάμης (Ε.Ε.Τ.Α.Α.)

## Παραπομπές



## Χάρτης

Κατηγορία:Δήμοι της περιφερειακής ενότητας Κεφαλληνίας
Γιαν Γιόζεφ Χόρεμανς ο πρεσβύτερος

δεξιά|μικρογραφία| ''Το μάθημα''
**Ο Γιαν Γιόζεφ Χόρεμανς ο πρεσβύτερος** (Jan Josef Horemans the Elder, 1682–1759) ήταν Φλαμανδός ζωγράφος του 18ου αιώνα. Ήταν κυρίως γνωστός για τις ρωπογραφίες του, αλλά ζωγράφισε επίσης πορτρέτα και ιστορικές αλληγορίες.

## Βιογραφία
Γεννήθηκε στην Αμβέρσα. Καταγράφηκε στην Συντεχνία του Αγίου Λουκά της Αμβέρσας ως μαθητής του γλύπτη Μίχιελ φαν ντερ Φόορτ του πρεσβύτερους κατά το έτος της Συντεχνίας 1694-95 και αργότερα του ζωγράφου Γιαν φαν Πέε . 
μικρογραφία| ''Ανοιξη''
Το 1706 έγινε δάσκαλος στη συντεχνία του Αγίου Λουκά της Αμβέρσας . Την επόμενη χρονιά παντρεύτηκε τη Μαρία Φραγκίσκα φαν ντερ Φόορ, την θυγατέρα του πρώτου Δασκάλου του Μίχιελ φαν ντερ Φόορτ του Πρεσβύτερου. Ο γιος τους, Γιαν Γιόζεφ Χόρεμανς ο νεότερος έγινε επίσης ζωγράφος. 

Ήταν ο δάσκαλος του μικρότερου αδελφού του Πέτερ Γιάκομπ Χόρεμανς και του γιου του Γιαν Γιόζεφ. Πέθανε στην Αμβέρσα. 

## Έργο
Είναι γνωστός για πορτρέτα, ρωπογραφίες και ιστορικές αλληγορίες.  Δημιούργησε μεγάλο αριθμό μικρών αφηγηματικών εικόνων που εκτελέστηκαν σύμφωνα με την παράδοση των Φλαμανδών ζωγράφων του 17ου αιώνα.  Τα χρώματα του ήταν μάλλον σκούρα και αργότερα του αποδόθηκε τα ψευδώνυμα «le brun» (ο σκούρος) και «le sombre» (ο σκοτεινός) για να τον ξεχωρίσει από το έργο του γιου του, ο οποίος είχε το προσωνύμιο «le clair» (ο φωτεινός) για τη σαφέστερη παλέτα του. 

Ο Γιαν Γιόζεφ Χόρεμανς ήταν ο κορυφαίος χρονικογράφος της καθημερινής ζωής στην Αμβέρσα το πρώτο μισό του 18ου αιώνα. Χρησιμοποίησε διάφορα τεχνάσματα της σύνθεσης για να παρουσιάσει ζωντανή περιγραφή συμβάντων σε ιδιωτικές κατοικίες, πανδοχεία και αυλές.  Οι σκηνές του από τη σύγχρονη καθημερινή ζωή συνδυάζουν την παρατήρηση, αλλά εκτελούνται με μια ορισμένη ακαμψία.
μικρογραφία| ''Εσωτερικό με χειρουργό και τον μαθητευόμενο του σε ασθενή''
Τα έργα του είχαν υψηλές τιμές στην αγορά. Οι περισσότεροι από τους πίνακες του είναι υπογεγραμμένοι. 

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Γιαν Γιόζεφ Χόρεμανς ο νεότερος

μικρογραφία|290x290εσ| Το νέο τραγούδι
**Ο Γιαν Γιόζεφ Χόρεμανς ο νεότερος** (Jan Josef Horemans the Younger, βαπτίσθηκε 15 Ιανουαρίου 1714 - 9 Φεβρουαρίου 1792) ήταν Φλαμανδός ζωγράφος του 18ου αιώνα. Είναι κυρίως γνωστός για τις ρωπογραφίες, αλλά και ζωγράφισε και απόψεις λιμανιών, πίνακες με εφίππους, πορτρέτα και νεκρές φύσεις. 

## Βιογραφία
Ο Γιαν Γιόζεφ Χόρεμανς ο νεότερος γεννήθηκε στην Αμβέρσα, γιος του Γιαν Γιόζεφ Χόρεμανς του πρεσβύτερου και της Μαρία-Φραντσίσκα φαν ντερ Φόορτ. Ήταν πιθανότατα μαθητής του πατέρα του και παραγωγικός ζωγράφος . 
αριστερά|μικρογραφία|290x290εσ| Ένα χαρούμενο πάρτι
Ο Γιαν Γιόζεφ Χόρεμανς ο νεότερος έγινε δάσκαλος στη Συντεχνία του Αγίου Λουκά στην Αμβέρσα στις 10 Φεβρουαρίου 1767 και ήταν πρύτανης της Συντεχνίας σε δύο χρονικές περιόδους (1768–9 και 1775–6). Ήταν, επίσης, μέλος της Ακαδημίας της Αμβέρσας. 

Το 1788 ήταν συνιδρυτής μιας εταιρείας καλλιτεχνών γνωστής ως *Genootschap ter aanmoediging der Schoone Kunsten* ("Εταιρεία για την ενθάρρυνση των καλών τεχνών"), γνωστής και με τη σύντομη μορφή της ως *Konstmaatschappij* (η "Εταιρεία Τέχνης") . Άλλοι ιδρυτές ήταν οι Χέντρικ Φρανς ντε Κορτ, Πίτερ Φες, Μις Χέρρι, Μπαλτάσαρ Πάουλ Όμμερχανκ, (Balthasar Paul Ommeganck), Φέρντιναντ Φερχούφεν (Ferdinand Verhoeven), Χέντρικ Άαρνουτ Μάιν (Hendrik Aarnout Myin), Φρανς Μπαλτάσαρ Σόλβαϊνς (Frans Balthasar Solvyns), Ματτέτους Ιχνάτιους φαν Μπρέε (Mattheus Ignatius van Bree), Μαρία Γιακόμπα Όμμερχανκ , Μάρτεν Βεφελερτς (Marten Waefelaerts) και πολλοί άλλοι. Ο στόχος της εταιρείας ήταν να παρέξει ευκαιρίες για την προώθηση και την εκτίμηση των έργων τέχνης των διαφόρων μελών της σε άτυπο περιβάλλον. Η πρώτη έκθεση της εταιρείας πραγματοποιήθηκε στην Αμβέρσα το 1789.  Οι Χόρεμανς παραιτήθηκαν από μέλη στις 10 Οκτωβρίου 1791. 

Ήταν ο δάσκαλος του Γιόχαν Χέρμαν Φάμπερ (Johan Herman Faber). Πέθανε στην Αμβέρσα. 

## Έργο
δεξιά|μικρογραφία|290x290εσ| Η απαγόρευση του καπνίσματος
Ο Γιαν Γιόζεφ Χόρεμανς ήταν ευέλικτος καλλιτέχνης, ο οποίος ζωγράφισε ρωπογραφίες, απόψεις λιμένων, πίνακες με εφίππους, πορτρέτα και νεκρές φύσεις. 

Οι πιο χαρακτηριστικές είναι οι εσωτερικές σκηνές του, αλλά ζωγράφισε επίσης πολλές σκηνές πωλητών ενώ πωλούσαν τα προϊόντα τους. Χαρακτηριστικό των έργων του είναι οι έντονα οριοθετημένες μορφές. 

Οι ρωπογραφίες του θεωρούνται ότι προωθούν τις αστικές αρετές. Συνεχίζοντας στα βήματα του πατέρα του, αναδημιούργησε την ατμόσφαιρα της εποχής του σε μια πληθώρα μικρών ζωγραφικών έργων που διακρίνονται για την ευχάριστη κίνησή τους και έχουν μια "παλαιομοδίτικη" γοητεία. Επίσης υπέγραφε με τον ίδιο τρόπο όπως ο πατέρας του, αλλά το ύφος του ήταν πιο διακεκριμένο και ευαίσθητο. Η ελαφρύτερη παλέτα του του έδωσε το ψευδώνυμο «le clair» (ο φωτεινός). 

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Ευρωπαϊκό Πρωτάθλημα Πήλινου Στόχου 1960

Το **Ευρωπαϊκό Πρωτάθλημα Πήλινου Στόχου 1960** ήταν η 5η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε σε δύο μέρη. Τα αγωνίσματα του σκιτ έλαβαν χώρα στο Παρίσι ενώ τα αγωνίσματα του τραπ στο Στάδιο Μοντζουίκ, στη Βαρκελώνη. Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Συμμετείχαν και χώρες εκτός της Ευρώπης όπως ο Καναδάς, ο Λίβανος και οι Ηνωμένες Πολιτείες.

Στον πίνακα των μεταλλίων την πρώτη θέση κατέκτησε η Γαλλία με 2 χρυσά μετάλλια και 4 συνολικά. Η Ιταλία κέρδισε τη δεύτερη θέση με 2 χρυσά μετάλλια και 3 συνολικά. Την τρίτη θέση κατέκτησε ο Καναδάς με 1 χρυσό μετάλλιο και 2 συνολικά.

## Αποτελέσματα
### Άνδρες

### Γυναίκες

¹Σύμφωνα με την εφημερίδα «Ταχυδρόμος», η Αμερικανίδα Πατρίσια Kερκ-Τζόνσον ήταν εκτός συναγωνισμού.

## Πίνακας μεταλλίων

## Μετέχουσες χώρες
Κάποιες από τις χώρες που συμμετείχαν ήταν:

## Αποτελέσματα ανδρών
### Τραπ ομαδικό
Η τελική βαθμολογία.

## Παραπομπές


1960
Κατηγορία:Αθλητισμός στο Παρίσι
Κατηγορία:Αθλητισμός στη Βαρκελώνη
Κατηγορία:Σκοποβολή το 1960
Να με φωνάζεις με τ' όνομά σου (αποσαφήνιση)

Ο όρος **Call Me by Your Name** (στα ελληνικά **Να με φωνάζεις με τ' όνομά σου** μπορεί να αναφέρεται:

* στην ομώνυμη ταινία *[[Να με φωνάζεις με τ' όνομά σου]]* 
* στο ''Να με φωνάζεις με τ' όνομά σου'' (μυθιστόρημα)
* στο μουσικό κομμάτι «Montero (Call Me by Your Name)» του Lil Nas X
Lil

Ο όρος **Lil** είναι ένας όρος σλανγκ και παραλλαγή της λέξης Little (μικρός). Ο όρος μπορεί επίσης να αναφέρεται σε αρκετούς καλλιτέχνες της ραπ και της τραπ μουσικής, όπως τους:

* Lil Wayne, Αμερικανό ράπερ
* Lil Peep, Αμερικανό ράπερ
* Lil Pump, Αμερικανό ράπερ
* Lil praSSeries, Έλληνα ράπερ
* Lil Jon, Αμερικανό ράπερ
* Lil Uzi Vert, Αμερικανό ράπερ
* Lil Tracy, Αμερικανό ράπερ
* Lil Barty, Έλληνα ράπερ
* Lil Jesus, Έλληνα ράπερ γνωστό και ως Sin Boy
* Lil Nas X, Αμερικανό ράπερ
Θεσμικό Επαναστατικό Κόμμα

Το **Θεσμικό Επαναστατικό Κόμμα** (Ισπανικά:*Partido Revolucionario Institucional, [[αρκτικόλεξο|συντ.]]: PRI)* είναι πολιτικό κόμμα του Μεξικού. Από την ίδρυσή του το 1929, κυβέρνησε το Μεξικό για 71 συνεχόμενα χρόνια, έως που στις εκλογές του 2000, έχασε και παρέδωσε την εξουσία στο Κόμμα Εθνικής Δράσης. Έπειτα από 12 χρόνια στην αντιπολίτευση, το 2012 ο υποψήφιος του κόμματος, Ενρίκε Πένια Νιέτο, εξελέγη πρόεδρος του Μεξικού. Ωστόσο, στις εκλογές του 2018, το κόμμα ξαναέχασε την εξουσία, αυτήν την φορά από τον αριστερό συνασπισμό κομμάτων ΜΟΡΕΝΑ.

Όταν ιδρύθηκε, το κόμμα είχε το όνομα Εθνικό Επαναστατικό Κόμμα. Λίγα χρόνια αργότερα άλλαξε το όνομα του σε Κόμμα της Μεξικανικής Επανάστασης, και τελικά το 1946 υιοθέτησε το σημερινό του όνομα.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα του Μεξικού
Άμερ Σάφι

Ο **Άμερ Σάφι Μαχμούντ Σαμπά** (αραβικά: عامر شفيع محمود صباح, γεννήθηκε 14 Φεβρουαρίου 1982) είναι Ιορδανός  πρώην ποδοσφαιριστής, ο οποίος αγωνιζόταν ως τερματοφύλακας. Είναι κάτοχος του ρεκόρ διεθνών συμμετοχών της εθνικής ομάδας της χώρας του με 171.

## Καριέρα σε συλλόγους
Ο Σάφι ξεκίνησε τη σταδιοδρομία του αγωνιζόμενος ως μέσος και αργότερα έγινε τερματοφύλακας. Αφού έπαιξε πολλά χρόνια για την Αλ Γιαρμούκ, ακολούθως έγινε μέλος της Αλ Ουεχντάτ. Μετά τις παραστάσεις του στο Ασιατικό Κύπελλο του 2004, είχε προσφορές να παίξει σε ευρωπαϊκές ομάδες, αλλά δεν μπόρεσε να φύγει από την Ιορδανία λόγω των οικογενειακών συνθηκών και της διεθνούς καριέρας του. Η τελευταία ομάδα στην οποία αγωνίστηκε ήταν η Αλ-Φαϊχά από τη Σαουδική Αραβία.

## Εθνική ομάδα
Ο Σάφι έπαιξε τον πρώτο του διεθνή αγώνα με την Εθνική Ιορδανίας σε έναν φιλικό αγώνα εναντίον της Κένυας στις 17 Αυγούστου 2002, ο οποίος έληξε με ισόπαλος με 1-1. Ο Σάφι απέκτησε το ψευδώνυμο «Φάλαινα της Ασίας», λόγω των εξαιρετικών και  ακροβατικών επεμβάσεων και επιδόσεών του.
Σημείωσε το πρώτο του διεθνές γκολ για την Ιορδανία σε ένα φιλικό με αντίπαλο την Ινδία στις 17 Νοεμβρίου 2018, κάνοντας ένα βολέ από την περιοχή του, όπου η μπάλα αναπήδησε λίγο έξω από την περιοχή της Ινδίας, ξαφνιάζοντας τον αντίπαλο τερματοφύλακα. Το παιχνίδι τελείωσε με 2-1 υπέρ της Ιορδανίας.

Αργότερα έπαιξε στα Ασιατικά Κύπελλα του 2004, 2011, 2015 και 2019. Την 1η Φεβρουαρίου 2021, έπαιξε τον τελευταίο του διεθνή αγώνα, στη νίκη με 2-0 επί του Τατζικιστάν σε φιλικό αγώνα.

Στις 8 Φεβρουαρίου 2021, ανακοίνωσε την αποχώρησή του από το ποδόσφαιρο. Τον Μάρτιο του 2021, εντάχθηκε στο προπονητικό επιτελείο της Εθνικής Ιορδανίας.

## Στατιστικά σταδιοδρομίας

### Διεθνή
Πηγή:

#### Διεθνή γκολ

## Τίτλοι και διακρίσεις
**Αλ Φαϊσαλί**

* Κύπελλο Ιορδανίας: 2004-05

**Αλ Ουεχντάτ**

* Πρωτάθλημα Ιορδανίας (7) : 2007-08, 2008-09, 2010-11, 2013-14, 2014-15, 2015-16, 2017-18
* Κύπελλο Ιορδανίας (4) : 2008-09, 2009-10, 2010-11, 2013-14
* Λιγκ Καπ Ιορδανίας (3) : 2008, 2010, 2017
* Σούπερ Καπ Ιορδανίας (5) : 2008, 2009, 2010, 2011, 2014

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι
  
* 
* Άμερ Σαφί στην Ποδοσφαιρική Ομοσπονδία Ιορδανίας (αραβικά) 
*   

Κατηγορία:Ιορδανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ιορδανίας
Κατηγορία:FIFA Century Club
Κατηγορία:Ποδοσφαιριστές Ασιατικού Κυπέλλου Εθνών 2004
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Ποδοσφαιριστές Αλ Φαϊσαλί Σ.Κ.
Κατηγορία:Ποδοσφαιριστές Ισμαΐλι ΣΚ
Κατηγορία:Ποδοσφαιριστές Πρωταθλήματος Αιγύπτου
Κατηγορία:Ποδοσφαιριστές Αλ Ουεχντάτ Σ.Κ.
Κατηγορία:Ποδοσφαιριστές Αλ-Φαϊχά ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία
Συμμετοχή του Βατικανού στη Eurovision

Το Βατικανό δεν έχει συμμετάσχει ποτέ στον Διαγωνισμό Τραγουδιού Eurovision. Ο επίσημος ραδιοτηλεοπτικός φορέας του Βατικανού Vatican Radio , δεν έχει εκδηλώσει ενδιαφέρον για συμμετοχή, αλλά μπορεί να το πράξει καθώς είναι ενεργό μέλος της Ευρωπαϊκής Ραδιοτηλεοπτικής Ένωσης (EBU) .  Ο λόγος της μη συμμετοχής του κράτους στον διαγωνισμό φαίνεται να είναι ο μικρός του πληθυσμός. 

## Παραπομπές


Βατικανο
Σύμβαση για τη Βιολογική Ποικιλότητα

Η **Σύμβαση για τη Βιολογική Ποικιλότητα** (CBD), ή αλλιώς Σύμβαση για τη Βιοποικιλότητα είναι μια πολυμερής συνθήκη. Έχει συσταθεί έχοντας τρεις βασικούς στόχους: τη διατήρηση της βιολογικής ποικιλομορφίας (ή της βιοποικιλότητας), τη βιώσιμη χρήση των συστατικών της βιοποικιλότητας, και τη δίκαιη και ισότιμη κατανομή των οφελών που απορρέουν από τους γενετικούς πόρους. Στοχεύει στην αναπτυξη των εθνικών στρατηγικών για τη διατήρηση και την βιώσιμη χρήση της βιοποικιλότητας και συχνά θεωρείται ως η βασική συνθήκη για τη βιώσιμη ανάπτυξη.

Η σύμβαση ήταν ανοιχτή για υπογραφή από τη Σύνοδο Κορυφής της Γης στο Ρίο ντε Τζανέιρο στις 5 Ιουνίου 1992 και τέθηκε σε ισχύ στις 29 Δεκεμβρίου 1993. Έχει δύο συμπληρωματικές συμφωνίες, το Πρωτόκολλο της Καρταχένα και το Πρωτόκολλο της Ναγκόγια.

Το Πρωτόκολλο της Καρταχένα για τη Βιοασφάλεια στη Σύμβαση για τη Βιολογική Ποικιλότητα είναι μια διεθνής συνθήκη που διέπει τις κινήσεις γενετικά τροποποιημένων οργανισμών (LMO) που προκύπτουν από τη σύγχρονη βιοτεχνολογία από τη μια χώρα στην άλλη. Εγκρίθηκε στις 29 Ιανουαρίου 2000 στη Καρταχένα της Κολομβίας ως συμπληρωματική συμφωνία και τέθηκε σε ισχύ στις 11 Σεπτεμβρίου 2003.

Το Πρωτόκολλο της Ναγκόγια σχετικά με την πρόσβαση σε γενετικούς πόρους και τη δίκαιη και ισότιμη κατανομή των οφελών που απορρέουν από τη χρήση τους (ABS) είναι μια άλλη συμπληρωματική συμφωνία. Παρέχει ένα διαφανές νομικό πλαίσιο για την αποτελεσματική εφαρμογή ενός από τους τρεις στόχους της Σύμβασης για τη Βιολογική Ποικιλότητα: τη δίκαιη και ισότιμη κατανομή των οφελών που προκύπτουν από τη χρήση των γενετικών πόρων. Το πρωτόκολλο της Ναγκόγια εγκρίθηκε στις 29 Οκτωβρίου 2010 στη Ναγκόγια της Ιαπωνίας και τέθηκε σε ισχύ στις 12 Οκτωβρίου 2014.

Οι συναντήσεις των μερών της σύμβασης είναι γνωστές ως Διασκέψεις των Συμβαλλόμενων Μερών (COP), με την πρώτη (COP 1) να πραγματοποιείται στο Νάσσαου στις Μπαχάμες, το 1994 και την πιο πρόσφατη (COP 14) που πραγματοποιήθηκε στην Σαρμ ελ Σέιχ στην Αίγυπτο. H COP-15 θα λάβει χώρα στο Κουνμίγκ της Κίνας το 2021.

## Παραπομπές


Κατηγορία:Συνθήκες
Κατηγορία:Βιοποικιλότητα
Κατηγορία:Περιβάλλον
Ευρωπαϊκό Πρωτάθλημα Πήλινου Στόχου 1961

Το **Ευρωπαϊκό Πρωτάθλημα Πήλινου Στόχου 1961** ήταν η 6η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στη Βέρνη, στην Ελβετία.Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά).Το αγώνισμα του τραπ έγινε στις 23–26 Ιουνίου και συμμετείχαν 130 αθλητές από 13 χώρες. Συμμετείχαν και χώρες εκτός της Ευρώπης όπως η Βενεζουέλα.

Στον πίνακα των μεταλλίων την πρώτη θέση κατέκτησε η Γαλλία με 1 χρυσό μετάλλιο και 6 συνολικά. Η Βενεζουέλα, η Μεγάλη Βρετανία και η Ιταλία κέρδισαν τη δεύτερη θέση με 1 χρυσό μετάλλιο και 2 συνολικά έκαστη. 

## Αποτελέσματα
### Άνδρες

### Γυναίκες

## Πίνακας μεταλλίων

## Αποτελέσματα ανδρών
### Τραπ
Η τελική βαθμολογία.

### Τραπ ομαδικό
Η τελική βαθμολογία.

## Παραπομπές


1961
Κατηγορία:Αθλητισμός στην Ελβετία
Κατηγορία:Σκοποβολή το 1961
Κουμαρίνη

Η **κουμαρίνη** (*αγγλ.* *coumarin*) ή αλλιώς *2Η-χρωμεν-2-όνη* είναι αρωματική οργανική χημική ένωση με μοριακό χημικό τύπο C9H6O2.

## Χημική δομή
Το μόριό της μπορεί να περιγραφεί ως μόριο βενζολίου με δύο παρακείμενα άτομα υδρογόνου που αντικαθίστανται από αλυσίδα λακτόνης −(CH)=(CH)−(C=O)−O−, σχηματίζοντας ένα δεύτερο εξαμελή ετερόκυκλο που μοιράζεται δύο άνθρακες με το δακτύλιο βενζολίου. Μπορεί και να θεωρηθεί λακτόνη. 

## Χαρακτηριστικά
Η κουμαρίνη είναι άχρωμο κρυσταλλικό στερεό με γλυκιά μυρωδιά που μοιάζει με το άρωμα της βανίλιας και πικρή γεύση. Απαντάται στη φύση σε πολλά φυτά, και μπορεί να χρησιμεύσει ως χημική άμυνα κατά των βιολογικών εχθρών τους (λ.χ. μύκητες, έντομα, παθογόνα). 

## Φυσική εμφάνιση
Η κουμαρίνη απαντάται με φυσικό τρόπο σε πολλά φυτά, ιδίως σε υψηλή συγκέντρωση στο φασόλι τόνκα (*Dipteryx odorata*). Εμφανίζεται επίσης στο φυτό *Anthoxanthum odoratum*, το *Galium odoratum*,  το γρασίδι *Hierochloe odorata*  και το γλυκό τριφύλλι (γένος *Melilotus*), τα οποία και αναδύουν τη γλυκιά, ευχάριστη οσμή της ένωσης.

## Χρήσεις
Η βαρφαρίνη και η ασενοκουμαρόλη - δύο κουμαρινικά ανάλογα - με το εμπορικό σήμα *Coumadin* και *Sintrom* αντίστοιχα, είναι συνταγογραφούμενα φάρμακα που χρησιμοποιούνται ως αντιπηκτικά για την αναστολή του σχηματισμού θρόμβων αίματος, και έτσι αποτελούν θεραπεία για θρόμβωση βαθιάς φλέβας και την πνευμονική εμβολή.  Μπορούν επίσης να χρησιμοποιηθούν για να αποτρέψουν τον επαναλαμβανόμενο σχηματισμό θρόμβων αίματος από κολπική μαρμαρυγή ή ένα θρομβωτικό εγκεφαλικό επεισόδιο και παροδικές ισχαιμικές προσβολές.

## Παραπομπές


Κατηγορία:Αρωματικές ενώσεις
Κατηγορία:Λακτόνες
Κατηγορία:Βαφές
Κατηγορία:Ετεροκυκλικοί αιθέρες
Κατηγορία:Φαινυλοπροπανοειδή
Παράταση της ζωής

Η **επέκταση της ζωής** είναι η έννοια της επέκτασης της ανθρώπινης διάρκειας ζωής, είτε μετρίως μέσω βελτιώσεων στην ιατρική είτε δραματικά αυξάνοντας τη μέγιστη διάρκεια ζωής πέρα από το γενικά διευθετημένο όριο των 125 ετών. 

Αρκετοί ερευνητές στην περιοχή, μαζί με τους «επεκτατές της ζωής», τους «αθάνατους» ή τους «μακρόβιους» (αυτοί που επιθυμούν να επιτύχουν μεγαλύτερες ζωές οι ίδιοι), υποστηρίζουν ότι μελλοντικές ανακαλύψεις στην αναζωογόνηση ιστών, βλαστικά κύτταρα, αναγεννητική ιατρική, μοριακή επιδιόρθωση, γονιδιακή θεραπεία, τα φαρμακευτικά προϊόντα και η αντικατάσταση οργάνων (όπως με τεχνητά όργανα ή ξενομεταμοσχεύσεις) θα επιτρέψουν τελικά στους ανθρώπους να έχουν αόριστη διάρκεια ζωής (αγερασία) μέσω της πλήρους αναζωογόνησης σε μια υγιή νεότητα. Οι ηθικές επιπτώσεις, εάν η επέκταση της ζωής γίνει πιθανότητα, συζητούνται από βιοηθικούς.

Η πώληση υποτιθέμενων προϊόντων αντιγήρανσης, όπως συμπληρώματα και αντικατάσταση ορμονών, είναι μια επικερδή παγκόσμια βιομηχανία. Για παράδειγμα, η βιομηχανία που προωθεί τη χρήση ορμονών ως θεραπεία για τους καταναλωτές να επιβραδύνουν ή να αντιστρέψουν τη διαδικασία γήρανσης στην αγορά των ΗΠΑ δημιούργησαν περίπου 50 δισεκατομμύρια δολάρια έσοδα ετησίως το 2009.  Η χρήση τέτοιων προϊόντων, ωστόσο, δεν έχει αποδειχθεί αποτελεσματική ή ασφαλής.    

## Παραπομπές


Κατηγορία:Τρανσουμανισμός
Κατηγορία:Μελλοντολογία
Κατηγορία:Πληθυσμός
Κατηγορία:Αναδυόμενες τεχνολογίες
Κατηγορία:Γήρανση
Κατηγορία:Επιμήκυνση ζωής
Technogaianism

Ο **Τεχνογαιανισμός**—σύνθετη λέξη που αποτελείται από το «τεχνο-» για την τεχνολογία κι από το «γαιανισμός» για την αρχαία ελληνική θρησκεία του Γαιανισμού—είναι μια φωτεινή πράσινη περιβαλλοντική στάση, η οποία υποστηρίζει ενεργά την έρευνα, ανάπτυξη, και χρήση των αναδυόμενων και μελλοντικών τεχνολογιών για την αποκατάσταση του περιβάλλοντος της Γης. Οι Τεχνογαιανιστές υποστηρίζουν ότι η ανάπτυξη ασφαλών, καθαρών, κι εναλλακτικών τεχνολογιών θα πρέπει να είναι σημαντικός στόχος των περιβαλλοντολόγων.
Κατηγορία:Τρανσουμανισμός
Κατηγορία:Περιβαλλοντολογία
Κατηγορία:Πράσινη πολιτική
2312 (μυθιστόρημα)

Το **2312** είναι ένα μυθιστόρημα σκληρής επιστημονικής φαντασίας του Αμερικανού συγγραφέα Kim Stanley Robinson, που δημοσιεύθηκε το 2012. Ορίστηκε το έτος 2312 όταν η κοινωνία έχει εξαπλωθεί σε όλο το Ηλιακό Σύστημα. Το μυθιστόρημα κέρδισε το Nebula Award for Best Novel του 2013.

## Περίληψη υπόθεσης
Το μυθιστόρημα έχει τοποθετήτε το έτος 2312, στη μεγάλη πόλη του Terminator στον Ερμή, το οποίο είναι χτισμένο σε γιγαντιαίες διαδρομές για να παραμένει συνεχώς στην κατοικήσιμη ζώνη του πλανήτη κοντά στη ζώνη τερματισμού. Η Swan Er Hong, καλλιτέχνης και πρώην σχεδιαστής αστεροειδούς τεράριουμ, θρηνεί για τον ξαφνικό θάνατο της γιαγιάς της, Alex, η οποία είχε μεγάλη επιρροή στους κατοίκους του Terminator. Μετά την πομπή της κηδείας, διοργανώνεται συνέδριο μεταξύ της οικογένειας και των στενών φίλων της Άλεξ, μερικοί από τους οποίους δεν έχει ακούσει ποτέ η Swan. Αυτό περιλαμβάνει τον Fitz Wahram, έναν ιθαγενή του φεγγαριού Τιτάνα, τον οποίο η Swan αντιπαθεί. Μετά το συνέδριο, η Swan αποφασίζει να κατευθυνθεί προς τον Io για να επισκεφθεί έναν άλλο φίλο της Alex, τον Wang, ο οποίος έχει σχεδιάσει ένα από τα μεγαλύτερα qubes ή κβαντικούς υπολογιστές. Ενώ η Swan επισκέπτεται τον Wang στο Io, μια προφανής επίθεση αποτυγχάνει. Σύντομα ακολουθεί μια επίθεση στον εξολοθρευτή. Ένας μετεωρίτης τεχνητής προέλευσης καταστρέφει τα ίχνη της πόλης, σταματώντας την πόλη και εκθέτοντάς την στον ήλιο, ουσιαστικά την βράζει. Καθώς η Swan ταξιδεύει, μαθαίνει περισσότερα για το μυστήριο γύρω από το θάνατο της γιαγιάς της και την καταστροφή της πατρίδας της Terminator. Με τους Wahram και Genette, η Swan ταξιδεύει σε όλο το ηλιακό σύστημα και διερευνά μια αυξανόμενη σειρά συνωμοσιών.

Ο Inspector Genette ανακαλύπτει τελικά πώς δημιουργήθηκε ο τεχνητός μετεωρίτης που κατέστρεψε το Terminator: κάποιος ξεκίνησε έναν μεγάλο αριθμό μικρότερων αντικειμένων σε τροχιές που τελικά θα τους αναγκάζονταν να συγκεντρωθούν πάνω από τον Ερμή, αλλά αρκετά χαμηλό ώστε το αμυντικό σύστημα του πλανήτη να μην μπορούσε να καταστρέψει το πλέον μεγάλο αντικείμενο στην ώρα του. Η πολυπλοκότητα της επίθεσης την οδηγεί να προσδιορίσει ότι πρέπει να έχουν χρησιμοποιηθεί κβαντικοί υπολογιστές.

Εν τω μεταξύ, η Swan και ο Wahram εμπλέκονται στην αποκατάσταση και εκ νέου ανοικοδόμηση της γης επιστρέφοντας χιλιάδες είδη από διαστημικά προσωρινά περιβάλλοντα στα οικιακά τους περιβάλλοντα στη Γη.

## Παραπομπές


Κατηγορία:Αμερικανικά μυθιστορήματα
Κατηγορία:Μυθιστορήματα επιστημονικής φαντασίας
Ίδρυμα Μαθουσάλας

Το **Ίδρυμα Μαθουσάλας** είναι ένας μη κερδοσκοπικός οργανισμός με αποστολή να «κάνει τα 90 τα νέα 50 έως το 2030»  υποστηρίζοντας τη μηχανική ιστών και τις θεραπείες αναγεννητικής ιατρικής. Συνιδρύθηκε το 2003  από τους Ντέιβιντ Γκόμπελ και Όμπρι ντε Γκρέι.

Το έργο τους περιλαμβάνει:

* επώαση και επένδυση σε εταιρείες βιοεπιστημών πρώιμου σταδίου, 
* χρηματοδότηση επιστημονικής έρευνας, 
* παροχή χρηματοοικονομικής χορηγίας σε ευθυγραμμισμένα έργα,
* χρηματοδότηση βραβείων προτροπής .

Η φιλανθρωπική οργάνωση πήρε το όνομά της από τον Μαθουσάλα, τον παππού του Νώε στην εβραϊκή Βίβλο, του οποίου η διάρκεια ζωής καταγράφηκε ως 969 χρόνια.
## βιβλιογραφικές αναφορές

Κατηγορία:Μη κερδοσκοπικοί οργανισμοί
Ευρωπαϊκό Πρωτάθλημα Πήλινου Στόχου 1962

Το **Ευρωπαϊκό Πρωτάθλημα Πήλινου Στόχου 1962** ήταν η 7η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στη Βηρυτό, στο Λίβανο.Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Συμμετείχαν και χώρες εκτός της Ευρώπης όπως ο Λίβανος, οι Ηνωμένες Πολιτείες και τα Ηνωμένα Αραβικά Εμιράτα.

Στον πίνακα των μεταλλίων την πρώτη θέση κατέκτησε η Ιταλία με 2 χρυσά μετάλλια και 4 συνολικά. Η Ελλάδα κέρδισε τη δεύτερη θέση με 2 χρυσά μετάλλια. Την τρίτη θέση κατέκτησε η Γαλλία με 1 χρυσό μετάλλιο και 4 συνολικά.

## Αποτελέσματα
### Άνδρες

### Γυναίκες

## Πίνακας μεταλλίων

## Αποτελέσματα ανδρών
### Τραπ
Η τελική βαθμολογία.

## Παραπομπές


1962
Κατηγορία:Αθλητισμός στο Λίβανο
Κατηγορία:Βηρυτός
Κατηγορία:Σκοποβολή το 1962
Ακάμας Κύπρου

Ο **Ακάμας** ήταν αρχαιότατη πόλη της Κύπρου που βρισκόταν, πιθανώς, στην ομώνυμη περιοχή. Κυπριακή πόλη με το όνομα αυτό αναφέρεται σε αιγυπτιακή επιγραφή του α' τετάρτου του 12ου π.Χ. αιώνα. Η επιγραφή αυτή, γνωστή ως επιγραφή της Medinet Habu, αναφέρει 8 κυπριακές πόλεις, τη Σαλαμίνα, το Κίτιον, το Ιδάλιον, το Μάριον, τους Σόλους, τον Ακάμαντα, το Κούριον και την Κερύνεια. Είναι η αρχαιότερη μαρτυρία που υπάρχει μέχρι στιγμής για πόλεις της Κύπρου.

## Παραπομπές


Κατηγορία:Οικισμοί στην Αρχαία Κύπρο
Κατηγορία:Επαρχία Πάφου
Αιθιοπικές βουλευτικές εκλογές 2021

Στις 21 Ιουνίου 2021 διεξήχθησαν **γενικές εκλογές στην [[Αιθιοπία]]**, για να εκλεγούν τα 436 από τα 547 μέλη της Βουλής των Αντιπροσώπων του Αιθιοπικού κοινοβουλίου. Οι εκλογές κανονικά θα διεξάγονταν τον Αύγουστο του 2020, αλλά αναβλήθηκαν δύο φορές ως τώρα, λόγω της πανδημίας κορονοϊού και των πολεμικών συγκρούσεων στο Τιγκράι. Στο ένα πέμπτο της χώρας, δηλαδή στις 111 από τις 547 περιφέρειες, η διεξαγωγή των εκλογών ήταν προσωρινά αδύνατη για τις 21 Ιουνίου και αναβλήθηκε αρχικά για τις 6 Σεπτεμβρίου 2021, και μετά για τις 30 Σεπτεμβρίου 2021.

## Ιστορικό
Από τα 110 εκατομμύρια που είναι ο συνολικός πληθυσμός της Αιθιοπίας οι εγγεγραμμένοι ψηφοφόροι για αυτές τις εκλογές ήταν γύρω στα 37 εκατομμύρια. Γύρω στα 40 κόμματα συμμετείχαν στις εκλογές. Το Κόμμα Ευημερίας του Πρωθυπουργού Άμπιι Αχμέτ συμμετείχε με 2.432 υποψήφιους, ενώ το δεύτερο μεγαλύτερο κόμμα, οι Πολίτες της Αιθιοπίας για Κοινωνική Δικαιοσύνη, με 1.385 υποψήφιους. Ορισμένα από τα κόμματα της αντιπολίτευσης μποϊκοτάραν τις εκλογές και αρκετοί αρχηγοί και μέλη κομμάτων κατά την προεκλογική περίοδο είχαν συλληφθεί και βρίσκονταν υπό κράτηση.

## Εκλογικό σύστημα
μικρογραφία|450x450px|Η προσέλευση στον 1ο γύρο (αριστερά) και στο 2ο γύρο (δεξιά) των εκλογών.
Σύμφωνα με το Σύνταγμα της Αιθιοπίας τα 547 μέλη της Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό από ισάριθμες μονοεδρικές εκλογικές περιφέρειες. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Αιθιοπίας,ηλικίας άνω των 18 ετών, υπό την προϋπόθεση να έχουν διαμείνει στην περιφέρεια που ψηφίζουν για τουλάχιστον 6 μήνες και να μην έχουν αποστερηθεί το δικαίωμα με δικαστική απόφαση ή ιατρική διάγνωση.

## Αποτελέσματα

## Στατιστικά εκλογών

## Παραπομπές


2021
Κατηγορία:Εκλογές του 2021
Μείκτης συχνοτήτων

μικρογραφία|350x350εσ| Σύμβολο μείκτη συχνότητας
Στα ηλεκτρονικά, ο **μείκτης** (ή **μείκτης** **συχνότητας**) είναι μη γραμμικό ηλεκτρικό κύκλωμα που δημιουργεί νέες συχνότητες από δύο σήματα που εφαρμόζονται σε αυτό. Στην πιο συνηθισμένη εφαρμογή του, δύο σήματα εφαρμόζονται σε ένα μείκτη και παράγει νέα σήματα στο άθροισμα και τη διαφορά των αρχικών συχνοτήτων. Άλλα τμήματα συχνότητας μπορούν επίσης να παραχθούν σε έναν πρακτικό μείκτη συχνότητας.
Κατηγορία:Ηλεκτρονικά κυκλώματα
Ινστιτούτο Μπακ για την Έρευνα της Γήρανσης

Το **Buck Institute for Research on Aging**  είναι ένα ανεξάρτητο βιοϊατρικό ερευνητικό ινστιτούτο που ερευνά τη γήρανση και τις ασθένειες που σχετίζονται με την ηλικία . Η αποστολή του Ινστιτούτου Buck είναι να παρατείνει τα υγιή χρόνια ζωής. Το Ινστιτούτο Buck είναι ένα από τα εννέα κέντρα γήρανσης της έρευνας του Glenn Foundation for Medical Research.

Το ινστιτούτο, ένας μη κερδοσκοπικός οργανισμός που βρίσκεται στο Novato της Καλιφόρνια, ξεκίνησε το ερευνητικό του πρόγραμμα το 1999, καθιστώντας το πρώτο ινστιτούτο στον κόσμο που ιδρύθηκε κυρίως για να μελετήσει την παρέμβαση στη διαδικασία γήρανσης. Το ονομά του οφείλεται στους φιλάνθρωπους της κομητείας Marin, Leonard και Beryl Hamilton Buck, των οποίων η περιουσία χρηματοδότησε το κονδύλι που βοήθησε στην ίδρυση του ινστιτούτου και το Buck Trust σήμερα συνεισφέρει περίπου 6 εκατομμύρια δολάρια ετησίως για να υποστηρίξει το έργο του ινστιτούτου. Η πανεπιστημιούπολη του Ινστιτούτου Buck σχεδιάστηκε από τον αρχιτέκτονα IM Pei .

Τον Μάιο του 2007, το ινστιτούτο σύναψε συμφωνία συνεργασίας με τις πανεπιστημιουπόλεις Davis και Merced του Πανεπιστημίου της Καλιφόρνια για το συντονισμό της έρευνας στα βλαστοκύτταρα.

## Παραπομπές


Κατηγορία:Γεροντολογία
Κατηγορία:Γηριατρική